خاریجی ایشلر باخانی مؤولود چاووش‌اوغلودان ارمنیستان و سوریه آچیقلاماسی.
خاریجی ایشلر باخانی مؤولود چاووش‌اوغلو، آذربایجان خاریجی ایشلر باخانی ائلمار محمدیاروو و ایرانین خاریجی ایشلر باخانی جواد ظریف، آذربایجانین باشکندی باکی‌دا گئچیریلن تورکیه-آذربایجان-ایران اوچلو خاریجی ایشلر باخانلارینین ۵.جی توپلانتی‌سینین آردین‌دان اورتاق مطبوعات کنفرانسی دوزنله‌دی.
چاووش‌اوغلو، ارمنیستان خاریجی ایشلر باخانلیغینین تورکیه ایله ارمنیستان آراسین‌دا ۱۰ اکتبر ۲۰۰۹دا زوریخ‌ده ایمضالانان پروتوکوللارین اونایلانما پروسه‌سین‌ده‌کی گئجیکمه‌نین مسئولیتینین تورکیه‌یه عاید اولدوغو یولون‌دا‌کی آچیقلامالارینی دگرلندیردی.
آذربایجان تورپاقلارینین ارمنیستانین ایشغال آلتین‌دا اولماسی و خوجالی قتل عامینی خاطیرلادان چاووش‌اوغلو، ارمنیستانین ایشغال اولونموش آذربایجان تورپاقلارین‌دان چکیلرسه ایلیشکیلری نورماللاش‌دیراجاقلارینی سؤیله‌دی.
"بیزیم شرطیمیزی ارمنیستان یئرینه یئتیرمه‌دیگی مدتجه یعنی آذربایجان تورپاقلارین‌دان چکیلمه‌دیگی مدت‌ده بونون حیاتا گئچیریلمه‌سی مومکون دئییل" دئین چاووش‌اوغلو،
"ارمنیستان بیر آن اول آذربایجان تورپاقلارین‌دان چکیلسین و آذربایجانین تورپاق بوتؤولویونه حؤرمت ائتمه‌یی اؤیره‌ن‌سین" شکلین‌ده دانیشدی.
قازاقیستانین باشکندی آستانادا داوام ائد‌ن سوریه گؤروشمه‌لرین‌دن ده دانیشان چاووش‌اوغلو، بو توپلانتیلارین گوون آرتیریجی آددیملار باخیمین‌دان چوخ اؤنملی بیر وظیفه‌نی یئرینه یئتیردیگینی، چاتیشماسیزلیق بؤلگه‌لرینین یارادیلماسی باخیمین‌دان فایدالی اولدوغونو بو پروسه‌هی داوام ائتدیرمک ایسته‌دیکلرینی ایفاده ائتدی.
چاووش‌اوغلو، سوریه‌ده سیاسی حل‌دن یانا اولدوقلارینی، بؤلوجو ترور هؤرگوتو پ‌کاکانین سوریه قولو پ.ی.د/ی.پ.گ‌نین و داعشین ایچلرین‌ده اولمادیغی طرفلرین دیالوگ گلیشدیرمه‌سی لازیم اولدوغونو سؤیله‌دی.
